
       З А П О В Е Д
№ 2005/09.11.2020 г.
На основание чл. 44, ал. 2 от Закона за местното самоуправление и местната администрация, чл. 14, ал. 1 и ал. 2 от Закона за общинската собственост /ЗОС/, чл. 18 и чл. 51, ал. 1 от Наредбата на реда за придобиване, управление и разпореждане с общинско имущество /НРПУРОИ/, при спазване на изискванията на чл. 52 до чл. 59 от същата наредба и в изпълнение на Решение № 60 по Протокол № 5/28.01.2020 г. на Общински съвет - Враца    
Н А Р Е Ж Д А М:
I. Откривам публичен търг с явно наддаване за отдаване под наем на имоти, частна общинска собственост – самостоятелни обекти в сграда с идентификатор 12259.1020.181.2 по Кадастралната карта и кадастралните регистри на град Враца, представляваща „Административно-търговски център“, находяща се в УПИ II 181, кв. 1, ЦГЧ, град Враца, с административен адрес: ул. “Лукашов“ № 5, конкретизирани по местоположение, предназначение, площ и начална тръжна месечна наемна цена в Приложение № 1 към настоящата заповед, съгласно Решение № 60 по Протокол № 5/28.01.2020 г. на Общински съвет – Враца.    

II. Търгът да се проведе на 27.11.2020 г. от 10:00 ч. в сградата на Община Враца /КОНФЕРЕНТНА ЗАЛА, ЕТАЖ 3/.
1. Търгът да се проведе съгласно разпоредбите на чл. 52 до чл. 59 и чл. 64 до чл. 66 от НРПУРОИ, приета от ОбС - Враца.
2. На основание чл. 51, ал. 1, т. 3 от НРПУРОИ определям стъпка за наддаване в размер на 10 на сто от началната тръжна месечна наемна цена за съответния обект.

3. Оглед на обектите може да се извърши след представяне на платежен документ за закупена тръжна документация, в присъствието на служител на Община Враца – всеки работен ден до 16:00 ч. на 26.11.2020 г.
III. Утвърждавам тръжна документация както следва:
1. Заявление за участие в търга – Приложение № 2;
2. Декларация за оглед на обект - Приложение № 3;

3. Проект на договор за наем, подписан от участника;
4. Правила за провеждане на търга, подписани от участника.
IV. Право на участие в търга имат всички физически лица, юридически лица /регистрирани по Търговския закон/ и юридически лица с нестопанска цел, представили до 16:00 ч. на 26.11.2020 г. в „Център за административно обслужване“ при Община Враца, запечатани в плик документи, както следва:
1. Заявление за участие в търга – Приложение № 2;
2. Декларация за оглед на обект - Приложение № 3;
3. Проект на договор попълнен без наемна цена и подписан от участника, че е запознат с клаузите на същия;

4. Правила за провеждане на търга с явно наддаване подписани от участника;
5. Документ за закупена тръжна документация - оригинал;
6. Документ за платена депозитна вноска – оригинал;
7. Изрично нотариално заверено пълномощно за участие в търга, когато кандидатът се представлява от пълномощник – заверено копие „вярно с оригинала“.
Кандидатите за участие в търга или упълномощените от тях лица, следва да представят при провеждане на търга, пред комисията, документи с които се легитимират в оригинал.
V. Срокът за отдаване под наем на обектите, описани в Приложение № 1 към настоящата заповед, е 5 години.
VI. На основание чл. 51, ал. 1, т. 7 от НРПУРОИ, определям депозитна вноска за участие в търга в размер на 100 % от началната тръжна месечна наемна цена за съответния обект.
VII. Стойността на тръжната документация е 30.00 лв. с включен ДДС и се внася в касата на „Център за административно обслужване“ при Община Враца. Същата се получава в „Център за административно обслужване“ при Община Враца след представяне на вносна бележка за закупуването ѝ.
Стойността на депозитната вноска за обекта, за който ще се участва на търг се внася в касата на „Център за административно обслужване“ при Община Враца или по банкова сметка на Община Враца в „БАНКА ДСК“ ЕАД – Враца, IBAN: BG34STSA93003316257400, BIC: STSABGSF.
VIII. Определям петдневен срок за работа на назначена от мен комисия за провеждането на търга с явно наддаване. В този срок комисията да ми представи протокол за утвърждаване.
IX. Въз основа на резултатите от търга, ще издам заповед за класиране и определяне на спечелилия търга, цената и условията на плащането (внесеният депозит се прихваща от достигнатата при наддаването на търга цена) или за прекратяване на търга. Заповедта се издава в 7-дневен срок от датата на провеждането на търга и се обявява на официалната интернет страницата на общината, както и в сградата на общинска администрация, на място достъпно за всички заинтересовани лица.
X. Договор, със спечелилия търга участник, ще се сключи в 7-дневен срок от представяне на документ за извършено доплащане на достигнатата при наддаването на търга цена, което доплащане заедно с внесения депозит за участие се трансформира в гаранционен депозит при сключване на договора. 
XI. Търгът да се обяви в един местен ежедневник, в официалната интернет страница на Община Враца, както и в сградата на общинска администрация, на място достъпно за всички заинтересовани лица.

XII. Определям лица за контакт, в чието присъствие да се извършва оглед на обектите –
Нели Иванова – Гл.експерт „УОС“ 0876 96 78 02;
Елена Димитрова – Мл.експерт „ОС“ – 0879 96 98 92.

АЛЕКСАНДЪР ВЛАДИМИРОВ

